text: Farvel til Frank
  11 januar 2018 kl. 11.39
  En af landets allerstørste kultur-købmand siger i dag farvel ved en stor afskedsreception i Horsens.
  
  Afskeden har været bebudet gennem længere tid, men torsdag siger Frank Panduro endeligt farvel til Horsens & Friends.
  Receptionen foregår selvfølgelig der hvor det hele startede. På Horsens Ny Teater hvor Frank Panduro i 1991 blev direktør.
  Her fik han hurtigt smag for at arrangere koncerter med udenlandske kunstnere, og siden Frank Panduro stiftede Horsens & Friends er verdensstjernerne, som bekendt, strømmet til den østjyske by i årevis.
  Frank Panduros betydning for Horsens er der blevet skrevet meget om, og det vil givetvis også fylde meget ved torsdagens farvel.
  Siden 1. januar er direktørstillingen i Horsens & Friends overladt til Claus Visbye.
  61-årige Frank Panduro selv forlader dog ikke helt branchen. Han fortsætter sit arbejde i Panduro Management.
  Samtidig er han ejer af TeaterHotellet i Horsens.
  TV SYD sendte mellem jul og nytår fire programmer om musikeventyret i Horsens. Se eller gense dem her.
  
  
  
  
  